Arusaadavasti ei võinud nendes poleemilistes toodetes Patkul nimetamata jääda. Ja tegelikult ongi lugu nii. "Das mit höchstem Unfug angefochtene Lieffland" nimetabki Patkuli üheks sõja põhjustajaks, üldiselt teatades, et sõda olevat õhutanud mõningad Liivimaalt põgenema pidanud kriminaalsed isikud. Teises kirjutises,  "Untersuchung der Ursachen", minnakse koguni kaugemale ja segatakse asja ka Patkuli isa nimi ("…Patkul, der einen Verrähter zum Valer gehabt").